‘টিকটক’-এর উপর ট্রাম্পের ফতোয়া! শর্ত না মানলেই ‘ব্যান’?

ওয়েব ডেস্ক: চীনা অ্যাপ ‘টিকটক’ (TikTok) নিয়ে এবার বড় ঘোষণা করলেন মার্কিন প্রেসিডেন্ট (US President) ডোনাল্ড ট্রাম্প (Donald Trump)। চীনা নন, এমন কাউকে সংস্থা হস্তান্তর করলেই আমেরিকায় (USA) এর শুল্ক কমানো হবে বলে জানালেন তিনি। ট্রাম্প এর জন্য এই চীনা অ্যাপ (Chinese App) সংস্থাকে ৫ এপ্রিলের ডেডলাইন বেঁধে দিয়েছে। কারণ, মার্কিন প্রশাসনের এই নীতি মেনে না নিলে যে আমেরিকায় ‘টিকটক’-এর ভবিষ্যৎ সেভাবে উজ্জ্বল নয়, তা এখন মোটামুটি পরিষ্কার।

২০২৪ সালে লাগু হওয়া এক আইনের অধীনেই, ‘টিকটক’-এর মালিকানাধীন সংস্থা ‘বাইটড্যান্স’-কে (ByteDance) আগামী ৫ এপ্রিলের মধ্যে টিকটকের মালিকানা কোনও কোম্পানির কাছে হস্তান্তর করার কথা বলা হয়েছে। এটি না করলে এই বিনোদন প্ল্যাটফর্মকে আমেরিকায় নিষিদ্ধ করা হবে বলা নির্দেশ দেওয়া হয়েছে।

আরও পড়ুন: ফেসবুক ইনস্টা থেকে কমে গেল আয়

কিন্তু কেন এই সিদ্ধান্ত নিচ্ছে ট্রাম্প প্রশাসন? বিশেষজ্ঞদের মতে, মূলত জাতীয় নিরাপত্তার দিকে নজর রেখেই এই সিদ্ধান্ত নিয়েছে হোয়াইট হাউস। আসলে মার্কিন কূটনীতিকদের আশঙ্কা, দোদুল্যমান সম্পর্কের কারণে ‘বাইটড্যান্স’-এর মাধ্যমে ‘টিকটক’ প্ল্যাটফর্ম-কে ব্যবহার করে জনগণের ওপর প্রভাব বিস্তার করে তাঁদের তথ্য সংগ্রহ করতে পারে চীন সরকার। এইসব কারণে সম্প্রতি ট্রাম্প জানিয়েছেন, এই চুক্তি চূড়ান্ত না হলে তিনি নির্ধারিত সময়সীমা বাড়াতেও প্রস্তুত। এছাড়া তিনি আরও বলেন, “হয়তো এর জন্য আমি শুল্ক কিছুটা কমিয়েও দিতে পারি।”

সম্প্রতি, চীন থেকে আমদানিকৃত পণ্যের ওপর অতিরিক্ত ২০ শতাংশ শুল্ক বসিয়েছে ট্রাম্প সরকার। কিন্তু ‘টিকটক’ বিক্রির ক্ষেত্রে চীন সরকারের সম্মতি পাওয়ার বিষয়টি এখন সবথেকে বড় চ্যালেঞ্জ হিসেবে দেখা হচ্ছে। কারণ এটি একটি বিলিয়ন ডলারের ব্যবসা। তাই এই ব্যবসার হস্তান্তর চীনের অর্থনীতির উপর প্রভাব ফেলতে পারে।

দেখুন আরও খবর:

The post ‘টিকটক’-এর উপর ট্রাম্পের ফতোয়া! শর্ত না মানলেই ‘ব্যান’? first appeared on KolkataTV.